jkorsvik/nowiki_second_scrape_merged huggingface dataset:
Algot Lönn

Algot Lönn (født 18. desember 1887, død 3. april 1953) var en svensk syklist som deltok under OL 1912 i Stockholm.
Lönn ble olympisk mester i sykkel under OL 1912 i Stockholm. Han var med på det svenske laget som vant lagkonkurransen over 320 kilometer foran Storbritannia. De andre syklistene på laget var Erik Friborg, Ragnar Malm og Axel Persson. Det ble kun kjørt et ritt under OL i 1912. I lagkonkurransen ble tidene til de fire beste syklistene på hvert lag summert og laget med den beste tiden sammenlagt vant. Svenskene som vant kom individuelt på plass nummer 7,8,9 og 10.


== OL-medaljer ==
1912  Stockholm -  Gull i sykling, 320 kilometer lagkonkurranse (Sverige)


== Eksterne lenker ==
(en) Algot Lönn – Olympics.com 
(en) Algot Lönn – Olympic.org 
(en) Algot Lönn – Olympedia 
(en) Algot Lönn – Sports-Reference (OL-resultater – arkivert) 
(en) Algot Lönn – databaseOlympics.com (arkivert) 
(sv) Algot Lönn – Sveriges olympiske komité 
(en) Algot Lönn – ProCyclingStats 
(en) Algot Lönn – Cycling Archives
Korea National Oil Corporation

Korea National Oil Corporation (KNOC) er Sør-Koreas nasjonale olje- og gasselskap, og er et av landets viktigste industriselskaper. 
KNOC driver olje- og gassfelt i Vietnam, Libya, Peru, Indonesia, Nigeria, Jemen, Kasakhstan, Russland, Canada og Sør-Korea. 
I 2010 kjøpte KNOC det britiske selskapet Dana Petroleum, og overtok dermed eierandeler i Nordsjøen, derliblant Norge, Afrika og Midtøsten.


== Referanser ==


== Eksterne lenker ==
Offisielt nettsted 
Dana Petroleums nettsted
Isla Robinson Crusoe

Isla Robinson Crusoe («Robinson Crusoe-øya», spansk: Isla Robinsón Crusoe, tidligere Isla Más A Tierra – «øya nærmere land») er en liten øy i det sørøstlige Stillehavet som tilhører Chile. Isla Robinson Crusoe ble oppdaget 22. november 1574 av den spanske sjøfareren Juan Fernández.


== Geografi ==
Som den største øya er Isla Robinson Crusoe hovedøya i arkipelet Juan Fernández-øyene.  Øya ligger cirka 660 kilometer vest for kysten av Chile og byen Valparaíso.
Øya er av vulkansk opphav og har et areal på ca. 93 km². Den består stort sett av bratte daler og åser. Den sørvestlige delen utgjøres av den lille halvøya Cordon Escarpado. Ca 1,5 km sør for Isla Robinson Crusoe ligger den lille øya Isla Santa Clara.
Cerro El Yunque på sørsida av øya er med sine 915 moh. høyeste punkt.
Isla Robinson Cruso tilhører arkipelet Juan Fernández-øyene, som har en befolkning på ca. 600 innbyggere hvorav de fleste er bosatt i hovedstaden San Juan Bautista ved Bahía Cimberland på hovedøyas nordlige del. Juan Fernández-øyene har status som egen kommune i provinsen Valparaíso.


== Referanser ==


== Eksterne lenker ==
(en) Robinson Crusoe Island – kategori av bilder, video eller lyd på Commons 
(es) Informasjon om Isla Robinson Crusoe
Bilder fra Isla Robinson Crusoe
Ragnar Malm

Karl Oscar Ragnar Malm (født 14. mai 1893, død 1. mars 1959) var en svensk syklist som deltok i flere olympiske leker, 1912 i Stockholm, 1920 i Antwerpen og 1924 i Paris.
Malm ble olympisk mester i sykkel under OL 1912 i Stockholm. Han var med på det svenske laget som vant lagkonkurransen over 320 kilometer foran Storbritannia. De andre syklistene på laget var Erik Friborg, Axel Persson og Algot Lönn. Det ble kun kjørt et ritt i OL i 1912. I lagkonkurransen ble tidene til de fire beste syklistene på hvert lag summert og laget med den beste tiden sammenlagt vant. Svenskene som vant kom individuelt på plass nummer 7,8,9 og 10.
Åtte år senere, i OL 1920 i Antwerpen, var han med på det svenske laget som kom på andreplass og i Paris i 1924 fikk han bronse i lagkonkurransen.


== OL-medaljer ==
 1912  Stockholm - Gull i sykling, 320 kilometer lagkonkurranse  Sverige
  1920  Antwerpen - Sølv i sykling, lagkonkurranse  Sverige
 1924  Paris - Bronse i sykling, lagkonkurranse  Sverige


== Eksterne lenker ==
(en) Ragnar Malm – Olympedia 
(en) Ragnar Malm – Sports-Reference (OL-resultater – arkivert) 
(en) Ragnar Malm – databaseOlympics.com (arkivert) 
(sv) Ragnar Malm – Sveriges olympiske komité 
(en) Ragnar Malm – ProCyclingStats 
(en) Ragnar Malm – Cycling Archives 
(en) Ragnar Malm – CycleBase
Axel Persson

Axel Wilhelm Persson (født 23. januar 1888, død 2. september 1955) var en svensk syklist som deltok i de olympiske leker i 1912 i Stockholm og 1920 i Antwerpen.
Persson ble olympisk mester i sykkel under OL 1912 i Stockholm. Han var med på det svenske laget som vant lagkonkurransen over 320 kilometer foran Storbritannia. De andre syklistene på laget var Erik Friborg, Ragnar Malm og Algot Lönn. Det ble kun kjørt et ritt under OL i 1912. I lagkonkurransen ble tidene til de fire beste syklistene på hvert lag summert og laget med den beste tiden sammenlagt vant. Svenskene som vant kom individuelt på plass nummer 7,8,9 og 10.
Åtte år senere, under OL 1920 i Antwerpen, var han med på det svenske laget som kom på andreplass.


== OL-medaljer ==
 1912  Stockholm - Gull i sykling, 320 kilometer lagkonkurranse  Sverige
 1920  Antwerpen - Sølv i sykling, lagkonkurranse  Sverige


== Referanser ==


== Eksterne lenker ==
(en) Axel Persson – Olympedia 
(en) Axel Persson – Sports-Reference (OL-resultater – arkivert) 
(en) Axel Persson – databaseOlympics.com (arkivert) 
(sv) Axel Persson – Sveriges olympiske komité 
(en) Axel Persson – Cycling Archives
Gjøvik og Toten Golfklubb

Gjøvik og Toten Golfklubb ligger på Sillongen i Vestre Toten. 
Den hyggelige golfklubben på “toppen av Toten” har vært åpen siden juli 2002. Banen ligger i både Vestre Toten og Østre Toten og er designet av Jeremy Turner. Banen ligger i et variert terreng med åpent landskap med vakker utsikt og lett skogsterreng. Området består også av driving range, putting green og nærspillsområde. Utslag til første hull ligger 50 meter fra Toten Hotel.


== Eksterne lenker ==
Gjøvik og Toten Golfklubb
Den thailandske solkalender

Den thailandske solkalenderen (thai: ปฏิทินสุริยคติ, patitin suriyakati) er en variant av den buddhistiske lunisolarkalenderen, og brukes ved siden av gregorianske kalenderen i Thailand. Den har vært landets offisielle kalendersystem siden 1888. Tidligere ble den thailandske månekalenderen (thai: ปฏิทินจันทรคติ, patitin chantarakati) brukt.
År 2023 i den gregorianske kalenderen tilsvarer 2566 (543 år i forskjell) i den thailandske, men 2567 (544 år i forskjell) i den tradisjonelle buddhistiske. Den består av tolv måneder, som deles inn på samme måte i den thailandske solkalenderen og den gregorianske kalenderen.Siden 1941 har det thailandske nyåret falt den 1. januar (tidligere den 31. mars). Dette betyr at år 1941 (2484 i den thailandske kalenderen) bare hadde ni måneder.


== Referanser ==
VM i friidrett 2005 – Maraton menn

De offisielle resultatene i øvelsen Maraton herrer i VM i friidrett 2005 i Helsingfors, Finland, avholdt lørdag 13. august.
Norge var ikke representert i øvelsen.


== Resultater ==


== Resultater ==


== Eksterne lenker ==
IAAF resultater
Rudolph Lewis

Rudolph «Okey» Lewis (født 12. juli 1887, død 29. oktober 1933) var en sørafrikansk syklist som deltok under OL 1912 i Stockholm.
Lewis ble olympisk mester i sykkel under OL 1912 i Stockholm. Han vant den individuelle konkurransen over 320 kilometer med tiden 10 timer 42 minutter og 39 sekunder, nesten ni minutter raskere enn britten Frederick Grubb som kom på andreplass.


== OL-medaljer ==
1912  Stockholm -  Gull i sykling, 320 kilometer


== Eksterne lenker ==
(en) Rudolph Lewis – Olympedia 
(en) Rudolph Lewis – Sports-Reference (OL-resultater – arkivert) 
(en) Rudolph Lewis – databaseOlympics.com (arkivert) 
(en) Rudolph Lewis – Cycling Archives
Røren barne- og ungdomsteater

Røren barne- og ungdomsteater (Rbut) er en foreldredrevet teatergruppe fra Buskerud. Den spiller på Røren skole (Hokksund i Øvre Eiker).


== Historikk ==
I mars 1995 startet Else Marie Bomstad og Trond Vetterstad de første øvelsene på Røren skole med stykket «Snehvit og de syv dverger». Siden har det vært ca. en oppsetning per år. Gruppen har i dag ca. 30, gutter og jenter i alderen 8 til 19 år. Mange av de tidligere medlemmene er fortsatt med, enten som lysteknikere eller sminkører. Teatergruppa er foreldredrevet. Foreldrene er delt inn i ulike arbeidsgrupper (sminke, kulisser, kostyme, rekvisitter).
I tillegg til Ungdomsgruppa, er det også en dramagruppe som er med på forestillingene, og noen ganger setter de opp egne forestillinger. Forestillingene er blitt vist på Røren skole.
Kommunen ønsker at Rbut skal bli et kompetansesenter for teater i kommunen. De samarbeider med grunnskolen gjennom Den kulturelle skolesekken, og låner ut kulisser, kostymer og rekvisitter til skolene.
Repertoaret har variert fra klassiske barnestykker som «Annie», «Brødrene Løvehjerte», «olsenbanden på sirkus» til greske tragedier som «Perseus» og «Det gylne skinnet». Mye av stoffet har blitt bearbeidet og tilrettelagt av instruktøren.
Røren barne- og ungdomsteater har også bidratt i det landsomfattende teaterprosjektet DUS (Den Unge Scene) knyttet til Brageteatret


== Tidligere oppsetninger ==
1995: Snehvit og de syv dverger
1996: Heksene Av Roald Dahl
1997: Perseus – en gresk tragedie
1998: Det gylne skinnet
2000: Brødrene Løvehjerte
2002: Robin Hood
2003: Emil i Lønneberget
2004: Klatremus og de andre dyrene i Hakkebakkeskogen
2005: Lilla (DUS) (gikk til finalen på Det Norske Teater)
2006: Otto er et nesehorn
2007: Nytt for reisende (DUS) (gikk til finalen på Det Norske Teater)
2008: Alice i Eventyrland
2009: Vente på fugl (DUS)
2009: Askepott
2010: St. Sunniva (Ungdomsgruppa sammen med dansegruppa Celtic Inspiration, Mjøndalen)
2011: Hvem på hvit hest (DUS) (ungdomsgruppa)
2011: Jungelboken
2012: Ronja Røverdatter
2013: 5 umulige minutter (DUS) (gikk til finalen på Det Norske Teater)
2013: Annie
2014: Brødrene Løvehjerte
2015: Aladdin
2016: Olsenbanden jr. på cirkus
2017: Trollmannen fra OZ
2018: En julefortelling
2018: Dramaelever sin egen forestilling «drømmesentralen»
2019: Spamalot- Monty Pyton
2019: Drømmesentralen av dramaelever
2021: Narnia- Løven, heksen og garderobeskapet


== Eksterne lenker ==
Røren barne- og ungdomsteaters hjemmeside
Det Nordenfjeldske Dampskibsselskab

Det Nordenfjeldske Dampskibsselskab (NFDS) var et norsk rederi som ble stiftet 28. januar 1857 i Trondheim. Bak opprettelsen stod en rekke av byens handelshus. Formålet var i første omgang å drive rutetrafikk til Hamburg i Tyskland. Rederiets første fartøy var  hjuldamperen DS «Nidelven».
I 1893 var rederiet en av medstifterne til Hurtigruten. NFDS hadde et nært samarbeid med Det Bergenske Dampskibsselskab (BDS), selv om de også var rivaler. NFDS drev fortsatt andre kystruter og utenlandsruter.
Etter århundreskiftet utviklet rederiet seg fra å være et rederi for lokale handelsinteresser til å satse bredt på både Hurtigruten, den gryende turisttrafikken og trampfarten. I 1925 kjøpte rederiet den britiske kongeyachten Aleksandra og satte den inn i hurtigrutetrafikken under navnet DS «Prins Olav».
De to verdenskrigene rammet NFDS hardt, og rederiet mistet om lag halvparten av sin tonnasje, i tillegg til mange medarbeidere. Fra midten av 1950-årene var flåten intakt igjen og NFDS utviklet seg til en betydelig shipping-aktør i norsk sammenheng. Rederiet hadde nå interesser i både bulkfart, cruisefart og oljevirksomhet.
I 1984 sikret Norcem seg majoriteten i rederiet, og slaktet det. Rederidelen ble omdøpt Nordenfjeldske Shipping, og ble i 1985 solgt til Kosmos AS og formelt underlagt BDS. Det som var igjen av Nordenfjeldske Shipping fulgte med på lasset da BDS ble solgt til RoNoTro i desember 1988. Hurtigruteskipene ble formelt overført til Troms Fylkes Dampskibsselskap (TFDS) i august 1989.
NFDS hadde skip i hurtigrutetrafikk fra 1895 til 1989.


== Litteratur ==
Liv Marit Haakenstad: Slektsgranskerens guide til utvandringen 1825 – 1930. Orion forlag 2008. ISBN 978-82-458-0848-3
Myhre, Gaute: Det Nordenfjeldske dampskibsselskab : 150-årsjubileum : et nasjonalt stykke sjøfartshistorie, 2007


== Eksterne lenker ==
Hurtigrutemuseet – Rederiene
Skipshistorie 1915 DS Ulf Jarl
NRK Norske Skipsforlis - Ulf Jarl, Even Martin Evensen
Partiforberedende organisasjon

En partiforberedende organisasjon, også kalt partibyggende organisasjon, er en organisasjon som har som formål å danne et politisk parti. En partiforberedende organisasjon har ofte et omfattende program, og skiller seg først og fremst fra et politisk parti ved at dets medlemmer anser at det ikke er sterkt nok til å kunne kalles et parti. Følgelig er hovedoppgavene til en partiforberedende organisasjon å bygge en base av medlemmer og utvikle politikk for et parti.
Partiforberedende organisasjoner er særlig fremtredende på den norske venstresida. I Norge i dag regner både Kommunistisk Plattform og Tjen folket seg som partiforberedende organisasjoner.
Gamle Enebakkvei (Oslo)

Gamle Enebakkvei er en vei på Skullerud i Oslo. Veien er en del av den tidligere traseen til Enebakkveien, som starter på Galgeberg i Oslo og går via Klemetsrud og Sværsvann til Enebakk. Gamle Enebakkvei starter i dag fra Skullerudveien ved Langerud sykehjem og går gjennom et boligstrøk med en del stikkveier. Som kjørevei er den en blindvei, men forsetter som gangvei fram til Enebakkveien ved Ljanselva i Skulleruddumpa. 
Selve Enebakkveien i dette området går noe lenger nordvest, gjennom et område med næringsbygg. Men også den er blitt avbrutt som blindvei, etter at hovedveien og senere E6 ble ledet via Europaveien, og stedvis erstattet Enebakkveien.


== Litteratur ==
Knut Are Tvedt, red. (2010). «Gamle Enebakkvei». Oslo byleksikon (5. utg.). Oslo: Kunnskapsforlaget. s. 195. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (G)». Oslo kommune. Arkivert fra originalen 29. juli 2014. Besøkt 22. august 2015.
Lianjiang (Fuzhou)

Lianjiang (kinesisk: 连江县; pinyin: Liánjiāng Xiàn) er et fylke i provinsen Fujian i Folkerepublikken Kina. Det ligger i byprefekturet Fuzhou.
Dette kystfylket omfatter også et stort antall øyer (som Matsuøyene), men den del av dem er ikke administrert av Folkerepublikken, men av distriktet Lienchiang som er styrt av  Republikken Kina (Taiwan).
Befolkningen var på 613 528 innbyggere i 1999.Språket fuzhouhua tales i området.


== Administrative enheter ==
Lianjiang består av 16 storkommuner, fem kommuner og en nasjonalitetskommune: 

Storkommuner: Fengcheng (凤城镇), Aojiang (敖江镇), Dongdai (东岱镇), Guantou (琯头镇), Xiao'ao (晓澳镇), Donghu (东湖镇), Danyang (丹阳镇), Changlong (长龙镇), Toupu (透堡镇), Mabi (马鼻镇), Guanban (官坂镇), Xiaocheng (筱埕镇), Huangqi (黄岐镇), Tailu (苔菉镇), Pukou (浦口镇), Kengyuan (坑园镇);
Kommuner: Pandu (潘度乡), Jiangnan (江南乡), Liaoyan (蓼沿乡), Ankai (安凯乡), Xiagong (下宫乡);
Nasjonalitetskommunen Xiaocang for shefolket (小沧畲族乡).


== Samferdsel ==
Kinas riksvei 104 løper gjennom fylket. Den begynner i Beijing, løper sørover via Dezhou og så til Jinan, Xuzhou, Nanjing, Hangzhou, Wenzhou og ender opp i Fuzhou.


== Referanser ==
Taihu

Taihu kan være:

Den store innsjøen Taihu  (太湖) i deltaet til Chang Jiang (Yangzi) i Folkerepublikken Kina ;
Fylket Taihu (太湖) i provinsen Anhui i Folkerepublikken Kina.
Taihu (Anqing)

Taihu (kinesisk: 太湖县; pinyin: Tàihú Xiàn) er et fylke i Anhui i Folkerepublikken Kina. Det er del av byprefekturet Anqing.
Befolkningen var på 564 536 innbyggere i 1999.


== Administrative enheter ==
Storkommuner:

Jinxi (晋熙镇), Xuqiao (徐桥镇), Xiaochi (小池镇), Xincang (新仓镇), Siqian (寺前镇), Tianhua (天华镇), Niuzhen (牛镇镇), Mituo (弥陀镇), Beizhong (北中镇), Baili (百里镇)Kommuner:

Chengxi (城西乡), Jiangtang (江塘乡), Dashi (大石乡), Yangquan (汤泉乡), Liufan (刘畈乡)


== Referanser ==


== Eksterne lenker ==
Hjemmeside
Uzbekneftegaz

Uzbekneftegaz er et statseid holdingselskap for Usbekistans olje- og gassindustri. Selskapet ble dannet i 1998. I 2004 hadde selskapet 13 000 ansatte og en omsetning på 2 milliarder USD.


== Eksterne lenker ==
Uzbekneftegaz' nettsted
Lianjiang (Zhanjiang)

Lianjiang (kinesisk: 廉江, pinyin: Liánjiāng) er et byfylke i provinsen Guangdong i Folkerepublikken Kina. Det ligger i byprefekturet Zhanjiang.
Befolkningen var på 1 424 219 innbyggere i 1999.


== Referanser ==


== Eksterne lenker ==
Hjemmeside
Yongding (Longyan)

Yongding (kinesisk: 永定县; pinyin: Yǒngdìng Xiàn) er et fylke i provinsen Fujian i Folkerepublikken Kina. Det ligger i byprefekturet Longyan.
Befolkningen var på 463 226 innbyggere i 1999.Årene 1931-35 var Yongding ett av de fylker som ble kontrollert av den kinesiske sovjetrepublikk.


== Administrative enheter ==
Storkommuner:

Fengcheng (凤城镇), Kanshi (坎市镇), Xiayang (下洋镇), Fushi (抚市镇), Gaobei (高陂镇), Hulei (湖雷镇), Hukeng (湖坑镇), Peifeng (培丰镇), Fengshi (峰市镇), Longtan (龙潭镇).


== Referanser ==


== Eksterne lenker ==
Hjemmeside
Mr.Bluesman & The Hammond Grooves

Mr.Bluesman & The Hammond Grooves er en rock/blues/jazz gruppe fra Askim. Bandet ble stiftet i 2001, da Fritz Jarle Hunstad (Hammond B3) og Stig-Ole Skaldebø (gitar) gikk sammen og etablerte bandet. Stig og Fritz fikk etter hvert med seg Peder Noteng på trommer og Kalle på bass. I 2003 spilte bandet oppvarming for Knut Reiersrud på Kraftfestivalen i Askim. Etter denne spillejobben  fikk bandet spille inn hos Høyda Studio i Moss og ble også innspilt hos NRK Østfold. Bandet hadde sin versjon av Robert Johnson sin sang «Crossroads» på førsteplass på Blueslisten til acidplanet.com, samt flere egne sanger på andre plasser på denne listen.
Bandet lå brakk fra 2004, men ble restartet igjen som et firemanns band i 2008. Trommeslager Luke Holton fra Australia tiltrådte bandet i august 2008 og bassist Stig Adolfsen fra Enebakk tiltrådte bandet i september 2008. Bandet spilte debutkonserten sin den 24. januar 2009 i Askim Kulturhus. Den 5. juni 2009 spilte bandet en live radiokonsert på NRK P1 Østfold med påføgende nyhetsoppslag i NRK Distrikstnyhetene på TV og den 6. juni 2009 på riksdekkende TV. 
Bandet ga ut sin første EP River of Love på iTunes World Wide og 40 andre nettbutikker 6. juni 2011. EP-en inneholder sangene «River of Love», «Someday I'm Gonna Find», «She's a Woman» og «Dream About You». Alle sangene er skrevet av Stig Skaldebø. Sangene ble spilt mye på radio i Norge, Danmark og USA.
Bandet spiller coverlåter av blant andre Albert Collins, Robert Johnson, Freddie King og Eric Clapton, samt en god del originalt materiale skrevet av bandets medlemmer.


== Medlemmer ==


=== Fra august 2008 - november 2009 ===
Fritz Jarle Hunstad, har også tidligere spilt mye jazz og har blant annet turnert i Europa. Han spiller en Hammond B3 og har flere ganger spilt på Jazzfestivalen på Kongsberg og i Arendal/Kragerø.
Stig Adolfsen, freelance bassgitar/kontrabassist har tidligere spilt med Enebakk Storband, Ski Storband, Gamle Sandvika Storband, Philip Kruse Big Band, Foten Swing Bryggeri – Biørn Barlos Jazzorkester og Kjell Eriksens Septett. Stig har også deltatt på noen plateinnspillinger samt ved forskjellige anledninger deltatt i radio og TV innspillinger og har gjennomført noen turneer med visesanger.
Luke Holton er trommeslager og har spilt trommer i 18 år. Han kommer fra Australia, men har bodd i Norge i ca. 7 måneder. Han har tidligere spilt i flere coverband som har spilt blues og rock i Australia.
Stig-Ole Skaldebø er gruppas gitarist. Han har i flere forskjellige sammenhenger spilt blues og rock de siste 30 årene og har turnert på Østlandet med danseduoen Cold Turkey hvor det også var inkorporert bluesmateriell i spilleplanen.


=== Fra november 2009 - desember 2009 ===
Olav R., freelance gitarist
Knut Bryn, freelance trommeslager
Stian Rekvin, freelance saksofonist (deltok også i det første bandet i 2003/2004)Dette laget spilte på bandets julekonsert i Askim Kulturhus den 20.11.2009.


=== Fra mai 2011 ===
Stig Skaldebø, Gitar/Vokal
Fritz Jarle Hunstad, Hammond B3
Terje Elven, Bass
Christian Lund, Trommer
Andreas Isachsen (politiker)

Andreas Johan Isachsen (født 15. oktober 1959) er en norsk politiker (H). 
Isachsen gruppeleder for Høyre i kommunestyret i Harstad og sitter som leder i utvalg for samfunn, næring, kultur og miljø.
Høyre har ti av 43 representanter i kommunestyret i Harstad.


== Eksterne lenker ==
Harstad kommune – Biografi
Harstad Høyre Arkivert 18. november 2007 hos Wayback Machine.
VM i friidrett 2003 – Maraton menn

De offisielle resultatene ved øvelsen Maraton herrer ved VM i friidrett 2003 i Paris, Frankrike, avholdt lørdag 30. august.
Karl Johan Rasmussen representerte Norge og kom på 33.-plass


== Resultater ==


== Eksterne lenker ==
Resultater
VM i friidrett 2003 – Maraton kvinner

De offisielle resultatene ved øvelsen Maraton damer ved VM i friidrett 2003 i Paris, Frankrike, avholdt søndag 31. august.
Stine Larsen representerte Norge og kom på 17.-plass


== Resultater ==


== Eksterne lenker ==
Resultater
Mathematics Genealogy Project

Mathematics Genealogy Project er en webbasert database som har som mål å samle informasjon om alle matematiske doktorgradsavhandlinger sammen med navn på doktoranden og veilederen. På denne måten får man en akademisk stamtavle, som gjenspeiler forholdet mellom matematikere. I august 2008 hadde prosjektet mer enn 125 000 oppføringer.
Prosjektet ble grunnlagt som følge av at Harry B. Coonce ønsket å vite navnet på sin veileders veileder. På det tidspunktet var Coonce professor i matematikk ved Minnesota State University, Mankato. Prosjektet ble gjort tilgjengelig på Internett høsten 1997. Høsten 2002, et par år etter at Coonce pensjonerte seg, bestemte Minnesota State University at de ikke lenger ville støtte prosjektet økonomisk, og det ble overflyttet til North Dakota State University. Siden 2003 har prosjektet også fått en viss støtte av American Mathematical Society, og i 2005 fikk det et stipend fra Clay Mathematics Institute.
Prosjektet viser blant annet at Carl Friedrich Gauss (1777–1855) har mer enn 40 000 matematiske etterkommere. Omvendt finner man ut at, i likhet med i dyreriket, kan de fleste av dagens matematikere føre sine aner tilbake til et lite antall stamfedre.


== Eksterne lenker ==
Mathematics Genealogy Project home page
«A Labor of Love: The Mathematics Genealogy Project» av Allyn Jackson (PDF, engelsk)
Henry Paulson

Henry Merritt «Hank» Paulson jr. (født 28. mars 1946 i Palm Beach i Florida) er en amerikansk forretningsmann, og tidligere finansminister i George W. Bushs regjering.
Før han etterfulgte John W. Snow som finansminister, var Paulson toppsjef i investeringsbanken Goldman Sachs.
Støtten gitt av Federal Reserve (under ledelse av Ben Bernanke) og det amerikanske statskassen med Henry Paulson ved roret, når Bear Stearns ble kjøpt opp av JP Morgan, og hvordan Paulson støttet Fannie Mae og Freddie Mac førte til mye kritikk i den amerikanske kongressen fra både republikanere og demokrater. [1]
Det ble påpekt at Paulsons planer muligens kunne være en interesse-konflikt, fordi Paulson tidligere hadde vært administrerende direktør i Goldman Sachs, en bedrift som i stor grad dro nytte av de økonomiske planene. Selv om Paulson ikke lenger hadde noen direkte økonomisk interesser i Goldman Sachs lenger, fordi han hadde solgt hele sin eier-andel i firmaet før han begynte som finansminister. [2]
I sin bestselgende bok, «On the Brink,» beskriver Paulson om sine opplevelser som finansminister under alle problemene i den amerikanske økonomien under den store Finanskrisen fra 2008. Hans neste bestselger handlet om Kina, og beskriver hans karriere med å samarbeide med en rekke av Kinas ledende politikere og forretningsmenn, og hvordan han var vitne til utviklingen av Kinas kapitalisme. [3]
Paulson ble portrettert av skuespiller William Hurt i HBO-filmen Too Big to Fail fra 2011, og av James Cromwell i BBC-filmen «The Last Days of Lehman Brothers» fra 2009. [4] I dokumentarfilmen Inside Job blir Henry Paulson sitert som en av personene som er ansvarlige for den økonomiske sammenbruddet i 2008. Paulson er omtalt i HBO-dokumentaren Panic: The Untold Story of the Financial Crisis fra 2018. [5]
Paulson er medlem av kirkesamfunnet Kristen Vitenskap.


== Referanser ==


== Eksterne lenker ==
(en) Henry Paulson – kategori av bilder, video eller lyd på Commons 
(en) Henry Paulson – galleri av bilder, video eller lyd på Commons 
Treas.gov – Henry M. Paulson, Jr. (2006–2009) – Biografien til Paulson hos U.S. Department of the Treasury.